CELEX: 32021R2265
Language: et
Date: 2021-12-17 00:00:00
Title: Komisjoni rakendusmäärus (EL) 2021/2265, 17. detsember 2021, millega muudetakse määrust (EÜ) nr 684/2009 seoses sertifitseeritud ja ennast sertifitseerinud alkohoolsete jookide iseseisvate väiketootjate identifitseerimisega elektroonilises haldusdokumendis

20.12.2021   
               
               
                  ET
               
               
                  Euroopa Liidu Teataja
               
               
                  L 455/24
               
            
         KOMISJONI RAKENDUSMÄÄRUS (EL) 2021/2265,
         17. detsember 2021,
         millega muudetakse määrust (EÜ) nr 684/2009 seoses sertifitseeritud ja ennast sertifitseerinud alkohoolsete jookide iseseisvate väiketootjate identifitseerimisega elektroonilises haldusdokumendis
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 16. detsembri 2008. aasta direktiivi 2008/118/EÜ, mis käsitleb aktsiisi üldist korda ja millega tunnistatakse kehtetuks direktiiv 92/12/EMÜ, (1) eriti selle artikli 29 lõiget 1,
         ning arvestades järgmist:
         
                     (1)
                  
                  
                     Komisjoni rakendusmääruses (EL) 2021/2266 (2) on sätestatud nõukogu direktiivi 92/83/EMÜ (3) artikli 23a lõikes 1 osutatud sertifikaadi vorm, mille liikmesriigid peavad andma alkohoolsete jookide iseseisvatele väiketootjatele. Kõnealuse määrusega kehtestatakse ka viited, mille kõnealused tootjad peavad esitama direktiivi 2008/118/EÜ IV ja V peatüki kohast kaupade liikumist käsitlevas haldusdokumendis.
                  
               
                     (2)
                  
                  
                     Komisjoni määruse (EÜ) nr 684/2009 (4) I lisas on sätestatud aktsiisi peatamise korra alusel toimuvat aktsiisikaupade liikumist kajastavate elektrooniliste sõnumite struktuur ja sisu ning nende sõnumite teatavate andmeväljade täitmisel nõutavad andmeelemendid.
                  
               
                     (3)
                  
                  
                     Sertifitseeritud ja ennast sertifitseerinud iseseisvate väiketootjate hõlmamiseks on vaja muuta selgitust andmerühma 17 andmeelementide l ja n kohta, mida kasutatakse elektroonilises haldusdokumendis aktsiisi peatamise korra alusel liikuvate alkohoolsete jookide puhul.
                  
               
                     (4)
                  
                  
                     Seepärast tuleks määrust (EÜ) nr 684/2009 vastavalt muuta.
                  
               
                     (5)
                  
                  
                     Käesoleva määruse kohaldamine tuleks edasi lükata 1. jaanuarini 2022, et viia see vastavusse nõukogu direktiivi (EL) 2020/1151 (5) ülevõtmiseks kehtestatud riiklike meetmete kohaldamisega.
                  
               
                     (6)
                  
                  
                     Käesolevas määruses sätestatud meetmed on kooskõlas aktsiisikomitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määruse (EÜ) nr 684/2009 I lisa tabelit 1 muudetakse järgmiselt.
            
                        1)
                     
                     
                        Andmerühma 17 andmeelementi l käsitleva rea veeru F punktid 3 ja 4 asendatakse järgmisega:
                        
                                    „3.
                                 
                                 
                                    Ennast sertifitseerinud iseseisvate väiketootjate toodetud alkohoolsete jookide puhul lisatakse komisjoni rakendusmääruse 2021/2266 * artikli 4, artikli 5 lõike 1 ja artikli 5 lõike 2 kohaselt ettevõtja staatuse kinnitus, kui sihtliikmesriigis on kavas taotleda vähendatud aktsiisimäära kohaldamist.
                                 
                              
                                    4.
                                 
                                 
                                    Sertifitseeritud iseseisvate väiketootjate toodetud alkohoolsete jookide puhul lisatakse rakendusmääruse 2021/2266 artikli 2 kohaselt sertifikaadis lubatud alkohoolse joogi liiki käsitlev kinnitus, kui sihtliikmesriigis on kavas taotleda vähendatud aktsiisimäära kohaldamist.
                                 
                              
                                    *
                                 
                                 
                                    Komisjoni 17. detsembri 2021. aasta rakendusmäärus (EL) 2021/2266, millega kehtestatakse nõukogu direktiivi 92/83/EMÜ kohaldamise eeskirjad seoses alkohoolsete jookide iseseisvate väiketootjate sertifitseerimise ja enesesertifitseerimisega aktsiisiga maksustamise eesmärgil (ELT L 26).“
                                 
                              
                  
                        2)
                     
                     
                        Andmerühma 17 andmeelementi n käsitleva rea veeru F tekst asendatakse järgmisega:
                        „Ennast sertifitseerinud iseseisvate väiketootjate toodetud alkohoolsete jookide puhul lisatakse rakendusmääruse 2021/2266 artikli 5 lõike 3 kohaselt aastane tootmiskogus, kui sihtliikmesriigis on kavas taotleda vähendatud aktsiisimäära kohaldamist. Selle andmeelemendi väärtus peab olema suurem kui null.“
                     
                  
         
            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
            Seda kohaldatakse alates 1. jaanuarist 2022.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 17. detsember 2021
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 9, 14.1.2009, lk 12.
         
            (2)  Komisjoni 17. detsembri 2021. aasta rakendusmäärus (EL) 2021/2266, millega kehtestatakse nõukogu direktiivi 92/83/EMÜ kohaldamise eeskirjad seoses alkohoolsete jookide iseseisvate väiketootjate sertifitseerimise ja enesesertifitseerimisega aktsiisiga maksustamise eesmärgil (vt käesoleva Euroopa Liidu Teataja lk 26).
         
            (3)  Nõukogu 19. oktoobri 1992. aasta direktiiv 92/83/EMÜ alkoholi ja alkohoolsete jookide aktsiisimaksude struktuuri ühtlustamise kohta (EÜT L 316, 31.10.1992, lk 21).
         
            (4)  Komisjoni 24. juuli 2009. aasta määrus (EÜ) nr 684/2009, millega rakendatakse nõukogu direktiivi 2008/118/EÜ seoses aktsiisi peatamise korra alusel toimuva aktsiisikaupade liikumise arvutipõhiste menetlustega (ELT L 197, 29.7.2009, lk 24).
         
            (5)  Nõukogu 29. juuli 2020. aasta direktiiv (EL) 2020/1151, millega muudetakse direktiivi 92/83/EMÜ alkoholi ja alkohoolsete jookide aktsiisimaksude struktuuri ühtlustamise kohta (ELT L 256, 5.8.2020, lk 1).